stanford-oval/wikipedia huggingface dataset:
אלדי

| --- | --- |


 נתונים כלליים
 סוג:  תאגיד רב-לאומי גרמני
 מייסדים:  קארל אלברכט, תיאו אלברכט
 תקופת הפעילות:  1961–הווה (כ־63 שנים)
 חברות בנות:  Hofer KG  Leader Price Exploitation 
 מיקום המטה:  אסן 
 משרד ראשי:  אלדי-צפון באסן   אלדי-דרום במילהיים, גרמניה
 ענפי תעשייה:  קמעונאות, discount store 
 מוצרים עיקריים:  רשת מרכולים
 הכנסות:  58 מיליארד דולר (2008)
  
 aldi.com
 
תפרוסת סניפי אלדי באירופה. בכחול, אלדי צפון; בכתום, אלדי דרום
2015




אלדי (ALDI Einkauf GmbH & Co. oHG) היא רשת שיווק קימעונאית גרמנית גדולה, הפועלת באירופה, באוסטרליה ובארצות הברית.
בסך הכל מפעילות חברות אלדי כ-9,100 חנויות ברחבי העולם. כאחת מרשתות הקימעונאות הגדולות באירופה ובעולם, הרשת ידועה ביריבותה עם חברת לידל. נכון לדצמבר 2022 היא רשת המזון השישית הגדולה בעולם אחרי וולמארט, קוסטקו, סבן אילבן, קרוגר ולידל.
חברות אלדי הוקמו ונוהלו על ידי האחים קארל ותיאו אלברכט. קארל אלברכט, שפרש מניהול החברה, היה האדם העשיר ביותר בגרמניה, כאשר הונו נאמד בשנת 2011 על ידי המגזין פורבס ב-25.5 מיליארד דולרים. אחיו תיאו היה האדם השני העשיר ביותר בגרמניה עד למותו בשנת 2010.
מבנה החברות

המותג אלדי מתייחס לשתי חברות נפרדות אשר פועלות באופן עצמאי ונפרד באזורים מוגדרים:
ALDI Nord ("אלדי צפון") - פועלת תחת השם ALDI MARKET והמטה הראשי שלה בעיר אסן. מפעילה כ-2500 סניפים ב-35 אזורים שונים בצפון, מזרח ומערב גרמניה. כמו כן פועלת החברה בארצות הברית, דנמרק, צרפת, הולנד, בלגיה, לוקסמבורג, חצי האי האיברי ופולין. בסה"כ מפעילה החברה קרוב ל-4,800 חנויות.
ALDI Süd ("אלדי דרום") - המטה הראשי שלה שוכן בעיר מילהיים. מפעילה כ-1600 סניפים במערב ובדרום גרמניה, ופועלת בנוסף בארצות הברית, אוסטרליה, בריטניה, אירלנד, אוסטריה, שווייץ, הונגריה, יוון וסלובניה. בסה"כ מפעילה החברה כ-4,300 חנויות
היסטוריה

שורשיה של חברת אלדי החלו עוד בשנת 1913 כאשר אמם של קארל ותיאו אלברכט פתחה חנות קטנה בפרבר בסמוך לעיר אסן. אביהם עבד ככורה ואחר-כך כעוזר לאופה. קארל אלברכט אשר נולד בשנת 1920, עבד בצעירותו במעדנייה כאשר לאחר זמן מה רכש חנות לממכר מזון. אחיו תיאו אשר נולד בשנת 1922, עבד בחנות אימם.
בשנת 1946 החלו האחים לנהל את חנות אימם, כאשר זמן קצר לאחר מכן פתחו חנות עודפים בקרבתה. עד שנת 1950 היו כבר 13 חנויות בבעלות האחים בחבל הרוהר.
בשנת 1960 היו בבעלותם כבר 300 חנויות ומחזור שנתי של 90 מיליון מארק גרמני. החנויות היו קטנות עבדו בשיטת המכולת. לכל אחד מן האחים כבר הייתה רשת חנויות ומרכז לוגיסטי נפרדים.
באותה עת קמו בגרמניה כמה רשתות קמעונאיות בשיטת המרכול מצליחות וחנויות אלדי איבדו לקוחות וסבלו מירידה במחזור.
לאחר שהאחים אלברכט ניסו מספר מודלים שיווקיים (הן בתחום הסיטונאי והן הקמעונאי) ללא הצלחה, נולד המודל השיווקי של "דיסקאונט למוצרי מזון".
בשנת 1962 הם הציגו את שם המותג 'אלדי' המורכב משילוב שמם "אל(ברכט)" ו"די(סקאונט)", כאשר שתי החברות - ALDI Nord ו-ALDI Süd מופרדות מבחינה משפטית וכלכלית.
את הרעיון העסקי ניתן להגדיר כ"דיסקאונט משמעו אמנות ההחסרה". האחים אלברכט התמקדו בסל מוצרים זול במיוחד והחסירו מגוון רחב של פונקציות שיווקיות שהיו נהוגות אז:
מכירה בשיטת שירות עצמי
אין מגוון רחב של מוצרים אלא רק מוצרי צריכה בסיסיים
אין מגוון מותגים אלא רק מותג אחד מכל מוצר
אין מוצרי מזון טריים (בשר, גבינה, פירות וירקות) המתכלים במהירות או מצריכים קירור
המוצרים עומדים על משטחים ולא על מדפים
אין הטבעת מחירים על המוצרים אלא רק שילוט כללי
אין השקעה בפרסום בעיתונים או ברדיו
אין הכשרה ייעודית בצוות (קופאי, איש ניקיון, סידור סחורה וכו') - כל עובד בחנות עובר הכשרה לעשות הכל
כל אלה ועוד אפשרו לסניפי אלדי להציע לצרכנים מבחר מוגבל של מוצרי מזון בהנחות משמעותיות למרות שהרווח השולי כבר חושב היטב מלכתחילה.
במהלך שנות ה-70 וה-80 החלו חברות אלדי להתפתח בשווקים בינלאומיים, והחלו להתרחב במהירות לאחר איחוד גרמניה.
בשנת 1993 פרשו האחים אלברכט מניהול החברה.
גלריית תמונות

חנות אלדי הראשונה באסן
פנים סניף של אלדי צפון בגרמניה
שלט חנות אלדי בבולטימור, ארצות הברית
הערות שוליים

↑  Forbes List Directory, Forbes (באנגלית)
| --- | --- |
בקרת זהויות :  SUDOC: 256513678  VIAF: 126463445   WorldCat (עם VIAF): 126463445
אירן אלפלדי

| --- | --- |
אין תמונה חופשית
 לידה:  24 ביולי 1871 אגר, הונגריה 
 פטירה:  המאה ה־20 
 שם לידה:  Schwarz Rebus 
 מדינה:  הונגריה 
 השכלה:  האקדמיה למוזיקה פרנץ ליסט בבודפשט (1891)  האוניברסיטה למוזיקה ואמנויות הבמה של וינה (1895) 
 
אירן אלפלדי (במקור רבוס שוורץ, בהונגרית: Alföldi Irén; אגר, 24 ביולי 1871 – אחרי 1940) הייתה זמרת אופרה (סופרן) יהודייה-הונגרייה. קרוב לוודאי נספתה בשואה.
ביוגרפיה

אירן אלפלדי (שוורץ) נולדה במשפחה יהודית בצפון הונגריה כבתם של סוחר הקמח שמעון שוורץ ושל בטי קליין. בין השנים 1888 לבין 1899 למדה בחוג לשירה באקדמיה הלאומית המלכותית הלאומית למוזיקה ולדרמה (כיום שמה האקדמיה למוזיקה ע"ש פרנץ ליסט). היא שינתה את שמה לאלפלדי בשנת 1891. אז המשיכה את לימודיה בקונסרבטוריון Gesellschaft der Musikfreunde בווינה אצל Johannes Reß.
בשנת 1895 הפכה לחברה בלהקת התיאטרון הגרמני בפראג, שם ערכה את הופעת הבכורה שלה בלוהנגרין בתפקיד אלזה בראבנטי.שם ב-15 בנובמבר 1903 שרה את מרתה בהצגת הבכורה של האופרה "ארץ השפלה" (Tiefland) מאת אז'ן ד'אלבר. שותפה באופרה היה דז'ה אראני (מקודם: דוד מאיר גולדברגר) בתפקיד פדרו. היא הופיעה מספר פעמים בהונגריה בתקופה שהופיעה על במות בתי האופרה בחו"ל. בשנת 1906 חזרה להונגריה לצמיתות. לאחר פרישתה בשנות ה-20 של המאה ה-20 עבדה כמורה לשירה ולפיתוח קול וכמנצחת מקהלה ב"בית הספר חטיבת ביניים לעלמות אנגליות" בעיר אגר.
תפקידיה

אז'ן ד'אלבר: בתחתית ההרים – מרתה
ז'ורז' ביזה: כרמן – תפקיד ראשי
קארוי גולדמארק: מלכת שבא – שולמית
פייטרו מסקאני: אבירות כפרית – סנטוזה
וולפגנג אמדאוס מוצרט: חליל הקסם – פמינה
הנס פיצנר: הנריק המסכן – הילדה
ריכרד וגנר: ההולנדי המעופף – סנטה
ריכרד וגנר: לוהנגרין – בראבנטי אלזה
ריכרד וגנר: הוולקירה – סיגלינדה
לקריאה נוספת

אירן אלפלדי במאגר המידע של בית האופרה הממלכתי ההונגרי
לקסיקון אמנות הבמה ההונגרי. אירן אלפלדי
לקסיקון המשחק ההונגרי.עריכה שימוש בחומר שנאסף של ינה ארדי ואמיל קירטי. . . אלאדר שפופלין. התאחדות השחקנים הלאומית ומכון הפנסיה, [1929].
אירן אלפלדי  אופרסיסימו
תמונת אירן אלפלדי במוזיאון בעיר סרנץ'
הערות שוליים

↑  Névváltoztatás a M. Kir. Belügyminisztérium 60525/1891. sz. rendelete alapján.
↑  "Születési bejegyzése az egri izraelita hitközség születési akv. 45/1871. folyószáma alatt". נבדק ב-2019-11-25.
↑  Ress Ehepaar = Œsterreichisches Musiklexikon online
| --- | --- |
בקרת זהויות :  GND: 1021269492  ISNI: 0000 0003 6689 1902  VIAF: 232533623   WorldCat (עם VIAF): 232533623
איינר ליברג

איינר ליברג (בנורווגית: Einar Liberg‏; 16 באוקטובר 1873 - 11 בספטמבר 1955) היה קלע נורווגי שהתחרה בראשית המאה ה-20. הוא זכה ב-7 מדליות אולימפיות, בהן ארבע מדליות זהב, במהלך ארבעה משחקים אולימפיים.
ביוגרפיה

באולימפיאדת לונדון שהתקיימה ב-1908, זכה ליברג במדליית זהב עם נבחרת הקליעה הנורווגית בתחרות הקבוצתית ברובה חופשי. הוא השתתף גם בתחרות הקבוצתית ברובה הצבאי, אך שם הגיע רק למקום השישי. באולימפיאדת סטוקהולם שהתקיימה ב-1912, ארבע שנים מאוחר יותר, זכה במדליית כסף בתחרות הקבוצתית בורבה חופשי. בתחרות האישית ברובה החופשי (ל-300 מטר) הגיע למקום ה-15.
באולימפיאדת אנטוורפן שהתקיימה ב-1920 השתתף בתחרויות במטרות נעות, וזכה במדליית זהב עם הנבחרת בתחרות הקבוצתית ב-100 מ' מטרות נעות, ירייה יחידה, וב-100 מ' מטרות נעות, ירייה כפולה. בנוסף הוא זכה במדליית ארד אישית בתחרות ב-100 מ' מטרות נעות, ירייה כפולה. ליברג השתתף גם בתחרות האקדח החופשי ל-50 מ', וסיים במקום ה-22. באולימפיאדת פריז שהתקיימה ב-1924 סיים את הקריירה האולימפית הארוכה שלו כשהוא זוכה במדליית זהב בתחרות הקבוצתית ב-100 מ' מטרות נעות, ירייה יחידה, ובמדליית כסף בתחרות הקבוצתית ב-100 מ' מטרות נעות, ירייה כפולה. בתחרויות האישית המקבילות הגיע למקומות השביעי והחמישי בהתאמה. הוא השתתף גם בתחרות האקדח ל-25 מ', והגיע למקום השמיני.
ליברג נולד באלברום, נורווגיה, ב-1873, ומת באוסלו ב-1955.
איינר ארנורסון

איינר ארנורסון (באיסלנדית: Einar Arnórsson;‏ 24 בפברואר 1880 – 29 במרץ 1955) היה פוליטיקאי ומשפטן איסלנדי שכיהן כשר לענייני איסלנד בממשלת דנמרק, האחרון שנשא בתפקיד זה, שכן, הבאים אחריו הוגדרו כראש ממשלת איסלנד.
ביוגרפיה

ב-1906 סיים ארנורסון את לימודי המשפטים באוניברסיטת קופנהגן. בין השנים 1911 – 1915 הוא שימש כפרופסור למשפטים באוניברסיטת איסלנד. במאי 1917 הוא מונה להיות השר לענייני איסלנד ושימש בתפקיד זה עד ינואר 1917. לאחר סיום תפקידו הוא שב למשרתו הקודמת באוניברסיטה והחזיק בה עד 1922. בין השנים 1918 – 1919 הוא כיהן כנשיא אוניברסיטת איסלנד ושוב בין השנים 1929 – 1930. הוא נבחר כחבר באלת'ינגי (הפרלמנט האיסלנדי) וכיהן בו בין השנים 1914 – 1919 ובין השנים 1931 – 1932 מטעם מפלגת העצמאות. בין השנים 1932 – 1942 ובין השנים 1944 – 1945 הוא היה שופט בבית המשפט העליון של איסלנד. בין השנים 1942 – 1944 שימש ארנורסון כשר החינוך והמשפטים בממשלתו של ביורן תורדרסון.
לזמן קצר הוא היה חתנו של חתן פרס נובל לספרות הלדור לכסנס. בשנים 1919 – 1920 הוא היה עורך העיתונים Ísafold ו-Morgunblaðið.
אלחנדרו קבררה

אלחנדרו קבררה (בספרדית: Alejandro Cabrera; נולד ב-30 בספטמבר 1992 בלוס קונדורס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת באנפילד מליגת העל הארגנטינאית.
קריירת מועדונים

קבררה גדל במחלקות הנוער שלאתלטיקו אלמפוארטה, ארחנטינו קולוניאל, טאז'רס ודפורטיבו אטלאיה. הוא החל את הקריירה המקצוענית שלו בקבוצות ארחנטינו קולוניאל וקלוד רונקדו מהליגות הנמוכות בארגנטינה.
ב-1 ביולי 2016 חתם באסטודיאנטס דה ריו קואטרו, עמה שיחק בליגת המשנה הארגנטינאית, וכן בליגה הארגנטינאית השלישית ובליגה הארגנטינאית הרביעית. הוא ערך 88 הופעות ליגה במדי המועדון, בהן הבקיע שני שערים.
ב-20 באוגוסט 2020 הושאל לבאנפילד מליגת העל הארגנטינאית עד לדצמבר 2021. ב-26 בדצמבר 2021 חתם על חוזה קבוע במועדון.
הערות שוליים

↑  Alejandro Cabrera deja Estudiantes de Río Cuarto y jugará en Banfield באתר Cba24n, ‏ 20 באוגוסט 2020 (בספרדית)
↑  Banfield compró a Alejandro Cabrera באתר tycsports, ‏ 26 בדצמבר 2021 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלחנדרו קבררה".
איליושין

| --- | --- |


 נתונים כלליים
 סוג:  חברה ציבורית
 מייסדים:  סרגיי איליושין
 תקופת הפעילות:  1933–הווה (כ־91 שנים)
 חברת אם:  תאגיד המטוסים המאוחד 
 מיקום המטה:  מוסקבה, רוסיה
 ענפי תעשייה:  תעופה, תעשיית התעופה 
 מוצרים עיקריים:  בניית מטוסים
 הכנסות:  5,086,201,200 רובל רוסי 
 רווח תפעולי:  747,201,200 רובל רוסי 
 רווח:  187,000,000 רובל רוסי 
  
 www.ilyushin.org
 
תאגיד התעופה איליושין (ברוסית: Авиационный комплекс имени С. В. Ильюшина) הוא יצרן מטוסים שהוקם על ידי סרגיי ולדימירוביץ' איליושין ב-13 בינואר 1933 על פי הוראת בראנוב, שהיה הקומיסר העממי לענייני תעשייה כבדה וראש המחלקה הראשית לתעשייה אווירית של ברית המועצות.
במהלך השנים תכנן המשרד מספר רב של דגמי מטוסים שהיו בסיס לחיל האוויר הסובייטי במהלך מלחמת העולם השנייה ולאחריה. כמו כן הוא תכנן מטוסי נוסעים כגון מטוס איליושין Il-18 שהיה המטוס העיקרי לתעבורת נוסעים בברית המועצות במהלך שנות ה-70 של המאה ה-20.
תאגיד איליושין הוא אחד הגדולים והמתקדמים בתעשיות הביטחוניות של רוסיה. התאגיד עוסק בייצור מטוסים אזרחיים ובעבר גם בייצורם של מטוסי קרב בודדים.
לחברה ישנה חברת בת בשם איליושין פיננס-קו (Ильюшин Финанс Ко) האחראית לייצור מטוסי תובלה ומטוסו של נשיא רוסיה.
נכון לשנת 2021 במפעלי התעשייה האווירית בוורונז' ובאוליאנובסק מיוצרים מספר דגמים של מטוסי נוסעים ומטוסי תובלה שתוכננו על ידי התאגיד. מספר דגמים של מטוסי תובלה נמצאים בשלבי פיתוח שנים כולל רעיונות לפיתוח מטוס כבד במיוחד מדגם ירמאק.
ראו גם

תעשיית תעופה ברוסיה
אלברטו גוריס

אלברטו גוריס אנצ'ארטה (בספרדית: Alberto Górriz Echarte; נולד ב-16 בפברואר 1958) הוא כדורגלן עבר ספרדי ששיחק בעמדת הבלם.
גוריס שיחק לאורך כל הקריירה בריאל סוסיאדד, והוא שיאן ההופעות של המועדון בכל הזמנים. גוריס, שנמנה במשך למעלה מעשור על שחקני המפתח של המועדון, זכה עם סוסיאדד בשתי אליפויות ספרד ופעם אחת בגביע המלך הספרדי.
לזכותו של גוריס 12 הופעות במדי נבחרת ספרד, אותה ייצג בטורניר מונדיאל 1990.
קריירת משחק

גוריס, יליד העיר אירון שבחבל הבסקים, החל את קריירת המשחק בקבוצת הנוער של ריאל סוסיאדד, ונותר במועדון לאורך כל הקריירה. את צעדיו הראשונים בבוגרים עשה בקבוצת המילואים של המועדון, סן סבסטיאן, בה שיחק במשך שתי עונות.
גוריס עלה לקבוצה הבוגרת של המועדון בשלהי עונת 1978/1979. את הופעת הבכורה ערך ב-8 באפריל 1979, במחזור ה-26 של העונה, כשעלה בהרכב למשחק החוץ מול ראיו ואיקאנו, שהסתיים בניצחונה של סוסיאדד בתוצאה 4-0. עד לתום העונה רשם ארבע הופעות ליגה, שלוש מתוכן בהרכב הפותח.
החל מעונת 1980/1981, הפך גוריס לשחקן הרכב קבוע במדי סוסיאדד. גוריס וקבוצתו רשמו עונה מוצלחת, אותה סיימו עם זכייה בתואר אלופת ספרד. גוריס שותף ב-32 מתוך 34 משחקי ליגה, וסייע להגנה להיות הטובה ביותר באותה עונה, עם 29 ספיגות בלבד. סוסיאדד סיימו עם אותו מספר הנקודות כמו ריאל מדריד, אך זכתה בתואר בזכות עליונות במפגשים בין השתיים בליגה. סוסיאדד שמרה על התואר עונה שנייה ברציפות, לאחר שהקדימה את ברצלונה בשתי נקודות הפרש בראש הטבלה. גוריס שיחק בכל משחקי הליגה של הקבוצה באותה העונה, ובכולם השלים תשעים דקות. בפעם השנייה שמרה סוסיאדד על תואר ההגנה הטובה באותה העונה.
בפתיחת עונת 1982/1983 זכתה סוסיאדד בסופר קאפ הספרדי, לאחר שניצחה 4-1 בסיכום שני המפגשים. גוריס שיחק לכל אורך שני המפגשים (המפגש השני הגיע להארכה). שער הליגה הראשון בקריירה של גוריס הגיע אף הוא באותה העונה, ב-6 במרץ 1983, כשכבש את שער הניצחון של קבוצתו מול סלטה ויגו. באותה עונה שותף גוריס לכל אורך שמונת משחקיה של סוסיאדד בגביע אירופה לאלופות. סוסיאדד הדיחה, בין היתר, את סלטיק הסקוטית ואת ספורטינג ליסבון הפורטוגלית, אך הודחה בחצי הגמר על ידי המבורג.
לאחר עונות השיא והזכייה באליפויות התקשתה סוסיאדד לחזור למאבקי הצמרת, אך בעונת 1986/1987 זכתה בגביע המלך הספרדי, התואר הרביעי והאחרון בקריירה של גוריס. סוסיאדד גברה במשחק הגמר על אתלטיקו מדריד בדו-קרב בעיטות עונשין, לאחר שוויון 2-2 בתום הארכה. גוריס פתח בהרכב לגמר ושיחק לכל אורך המשחק. עונה אחר כך כבש גוריס שישה שערי ליגה, שיא קריירה אישי, מתוך 14 שערי ליגה בסך הכול בכל עונותיו בקבוצה.
עד לסיום עונת 1991/1992, ובמשך 12 רצופות, היה גוריס שחקן הרכב קבוע, שחקן מפתח במרכז ההגנה של הקבוצה. במהלך 12 העונות, שיחק גוריס לפחות ב-31 משחקי ליגה (בתשע מהן 34 הופעות ומעלה). גוריס פרש ממשחק פעיל בגיל 35, בסיום עונת 1992/1993, שהייתה גם העונה האחרונה של אצטדיון אטוצ'ה הישן. גוריס מחזיק בשיא ההופעות במדי סוסיאדד, עם 599 הופעות בכל המסגרות.
קריירת משחק > נבחרת ספרד

גוריס לא זכה להופעות במדי נבחרת ספרד עד לגיל שלושים, אז זומן על ידי המאמן לואיס סוארס לסגל הנבחרת במוקדמות מונדיאל 1990. הופעת הבכורה שלו בנבחרת התקיימה במסגרת טורניר המוקדמות, בניצחונה של ספרד 2-0 על אירלנד בסביליה, ב-16 בנובמבר 1988. גוריס עלה בהרכב ושיחק תשעים דקות.
לאחר שערך את כל חמש הופעותיו הראשונות במסגרת המוקדמות, וסייע לנבחרתו להעפיל למונדיאל 1990, זומן גוריס על ידי סוארס לסגל ספרד לטורניר. במשחק הראשון של ספרד בטורניר עלה גוריס מהספסל 11 דקות לסיום, כשספרד נפרדה בשוויון 0-0 מאורוגוואי. משחק אחר כך כבר עלה גוריס בהרכב, וספרד גברה 3-1 על דרום קוריאה. גוריס שמר על מקומו בהרכב במשחק הסיום של שלב הבתים מול בלגיה. בדקה ה-38 של ההתמודדות, במצב של שוויון 1-1, כבש גוריס את שער הניצחון של ספרד, לאחר שנגח פנימה הגבהה של מיצ'ל בבעיטה חופשית. היה זה שערו היחיד של גוריס במדי הנבחרת, שסיימה את שלב הבתים במקום הראשון. בשמינית הגמר הודחה ספרד, עם גוריס בהרכב, לאחר הפסד 2-1 בהארכה ליוגוסלביה.
ההפסד ליוגוסלביה היה משחקו האחרון של גוריס בנבחרת, ובסך הכול במשך כשנה וחצי רשם 12 הופעות ושער אחד במדי ספרד.
תארים

אליפות ספרד (2): 1980/1981, 1981/1982
הגביע הספרדי: 1986/1987
הסופר קאפ הספרדי: 1982
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1978/1979 | ריאל סוסיאדד | ספרדליגת העל הספרדית | 4 | 0 |
| 1979/1980 | ריאל סוסיאדד | ספרדליגת העל הספרדית | 15 | 0 |
| 1980/1981 | ריאל סוסיאדד | ספרדליגת העל הספרדית | 32 | 0 |
| 1981/1982 | ריאל סוסיאדד | ספרדליגת העל הספרדית | 34 | 0 |
| 1982/1983 | ריאל סוסיאדד | ספרדליגת העל הספרדית | 31 | 1 |
| 1983/1984 | ריאל סוסיאדד | ספרדליגת העל הספרדית | 34 | 1 |
| 1984/1985 | ריאל סוסיאדד | ספרדליגת העל הספרדית | 33 | 0 |
| 1985/1986 | ריאל סוסיאדד | ספרדליגת העל הספרדית | 34 | 1 |
| 1986/1987 | ריאל סוסיאדד | ספרדליגת העל הספרדית | 41 | 1 |
| 1987/1988 | ריאל סוסיאדד | ספרדליגת העל הספרדית | 37 | 6 |
| 1988/1989 | ריאל סוסיאדד | ספרדליגת העל הספרדית | 36 | 1 |
| 1989/1990 | ריאל סוסיאדד | ספרדליגת העל הספרדית | 38 | 2 |
| 1990/1991 | ריאל סוסיאדד | ספרדליגת העל הספרדית | 37 | 0 |
| 1991/1992 | ריאל סוסיאדד | ספרדליגת העל הספרדית | 36 | 1 |
| 1992/1993 | ריאל סוסיאדד | ספרדליגת העל הספרדית | 19 | 0 |
| סך הכול בקריירה | סך הכול בקריירה | סך הכול בקריירה | 461 | 14 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1988 | 2 | 0 |
| 1989 | 3 | 0 |
| 1990 | 7 | 1 |
| סה"כ | 12 | 1 |
אייל גרינברג

| --- | --- |

 לידה:  2 במאי 1998 (בן 26)
 הישג בולט:  אלוף ישראל עד גיל 18 לשנת 2015
 הדרגה הגבוהה ביותר:  אמן בינלאומי
 מד כושר מרבי:  2498 (אוקטובר 2021)
 מד כושר נוכחי:  2464 ‏(אוקטובר 2024)
 מדינה:  ישראל
 
אייל גרינברג (נולד ב-2 במאי 1998) הוא שחמטאי בדרגת אמן בינלאומי. זכה ארבע פעמים באליפות ישראל לילדים ונוער בשכבת הגיל שלו.
נכון לנובמבר 2021, נמצא בשיא כושרו ומדורג במקום ה-24 בישראל לפי מד כושר.
ביוגרפיה

אייל גרינברג גדל באריאל. למד שחמט בגיל 6. חבר מועדון כפר סבא. משנת 2015 משחק בשורות המועדון בליגה בלאומית. 

ייצג את ישראל מספר פעמים באליפויות אירופה ובאליפויות העולם לילדים ונוער.
הישגים בולטים

2006 - זכה במקום ראשון באליפות ישראל עד גיל 8, לאחר שצבר 5 נקודות מ-6 אפשריות.
2007 - בגיל 9, זכה במקום שלישי בגמר אליפות ישראל עד גיל 10, לאחר שצבר 5.5 נקודות מ-9 אפשריות.
2007 - זכה במקום שני באליפות ישראל עד גיל 9, שנערכה באשדוד, לאחר שצבר 5.5 נקודות מ-7 אפשריות.
2009 - זכה במקום ראשון באליפות ישראל עד גיל 11, שנערכה באשדוד, לאחר שצבר 5.5 נקודות מ-7 אפשריות.
2011 - בגיל 13, זכה במקום שני באליפות כפר סבא, לאחר שצבר 6.5 נקודות מ-9 אפשריות.
2012 - חלק את המקום השני באליפות ישראל עד גיל 14, שנערכה בפתח תקווה לאחר שצבר 6 נקודות מ-9 אפשריות.
2014 - זכה במקום ראשון באליפות ישראל עד גיל 16, שנערכה באלקנה לאחר שצבר 7 נקודות מ-9 אפשריות.
2015 - בגיל 17, זכה במקום שני באליפות ישראל עד גיל 18, שנערכה בראשון לציון לאחר שצבר 6 נקודות מ-7 אפשריות והפסיד בדו-קרב לעומר רשף.
2016 - היה שותף לזכייתה של ישראל באליפות אירופה עד גיל 18 לקבוצות, שנערכה בסלובניה. גרינברג צבר בלוח השלישי 6 נקודות מ-7 אפשריות, ההישג הטוב ביותר בתחרות, אותו חלק עם חברו לקבוצה, ניצן שטיינברג.
2017 - ניצח במסגרת הליגה הלאומית את יבגני נאייר, אלוף אירופה בשחמט לשנת 2015.
קבלת דרגות בינלאומיות

2015 - אמן פיד"ה
2016 - דרגת אמן בינלאומי.
הערות שוליים

↑  יוחנן אפק, הנבחרת הצעירה - אלופת אירופה! באתר האיגוד הישראלי לשחמט, 17 ביולי 2016
↑  טבלת תוצאות אישיות באליפות אירופה לקבוצות עד גיל 18 ב-2016, באתר צ'סרזלטס (באנגלית)
ערך זה הוא קצרמרבנושא שחמטאים ובנושא ישראלים. אתם מוזמנים לתרום לוויקיפדיה ו.
אלגברה אוניברסלית

אלגברה אוניברסלית (לעיתים מכונה אלגברה כללית) היא תחום במתמטיקה העוסק בחקר הרעיונות המשותפים לכל המבנים האלגבריים. מבנה אלגברי (או בפשטות אלגברה) מורכבת מקבוצה A בצירוף פעולות מסוימות החלות על העצמים ב- A. פעולה נולארית (0-ארית) מיוצגת על ידי עצם ב- A (קבוע) אותו מכנים בדרך-כלל באמצעות אות קטנה, למשל a. פעולה אונרית (1-ארית) היא פונקציה מ- A ל- A, לרוב מיוצגת באמצעות סימן המושם לפני הארגומנט, למשל x~. פעולה בינארית (2-ארית) בדרך-כלל מיוצגת על ידי סימן המושם בין הארגומנטים, כמו למשל x * y. פעולות מסדר גודל גבוה יותר, או מסדר גודל לא מוגדר מסומנות באמצעות סימני פונקציה ולאחריהם הארגומנטים בסוגריים, כמו למשל (f(x,y,z או (f(x1,...,xn.
לאחר שהוגדרו הפעולות, ניתן לעצב את טבעה של האלגברה ביתר פירוט על ידי הוספת אקסיומות, אשר באלגברה האוניברסלית בדרך-כלל מנוסחות באמצעות חוקי משוואה. דוגמה לכך היא אקסיומת האסוציאטיביות עבור פעולה בינארית אשר ניתנת על ידי המשוואה x * (y * z) = (x * y) * z. הכוונה היא שהאקסיומה תקפה לכל העצמים x, y ו- z של הקבוצה A.
ניתן להגדיר את האלגברה האוניברסלית כענף מיוחד של תורת המודלים, ענף בו עוסקים במבנים אשר להם פעולות בלבד (בתוספת יחס השוויון) ושפת הניתוח שלו כוללת רק משוואות. מצד שני, המבנים הם כאלה שניתן להגדירם בכל קטגוריה אשר לה מכפלות סופיות.
אל אטלס

| --- | --- |

אטלס במדי סן פרנסיסקו ווריורס, 1970
 לידה:  7 בנובמבר 1936 ניוארק, ניו ג'רזי, ארצות הברית
 פטירה:  20 באוגוסט 2024 (בגיל 87) אזור מפרץ סן פרנסיסקו, קליפורניה, ארצות הברית
 עמדה:  רכז
 גובה:  1.83 מטר
 מספר:  16
 מכללה:  קרוליינה הצפונית A&T
 דראפט:  בחירה מספר 39, 1960 פילדלפיה ווריורס
 היכל התהילה:  נבחר ב-2019 כ"תורם"
 קבוצות כשחקן
 1960–1971:  פילדלפיה/סן פרנסיסקו ווריורס
 קבוצות כמאמן
 1969–1983:  סן פרנסיסקו/גולדן סטייט ווריורס
 הישגים כמאמן
 זכייה באליפות ה-NBA‏ (1975)   מאמן במשחק האולסטאר (1975, 1976)
 קבוצות כג'נרל מנג'ר
 1976–1986:  גולדן סטייט ווריורס
אלווין אוסטין "אל" אטלְס הבן (באנגלית: .Alvin Austin "Al" Attles Jr;‏ 7 בנובמבר 1936 – 20 באוגוסט 2024) היה כדורסלן ומאמן אמריקאי. שיחק בקבוצת פילדלפיה/סן פרנסיסקו ווריורס מליגת ה-NBA בין השנים 1960–1971, אימן אותה בין השנים 1969–1983, ושימש כג'נרל מנג'ר שלה בין השנים 1976–1986. בעונת 1974/1975 הוביל את הווריורס לזכייה באליפות ה-NBA, כמאמן הקבוצה.
בפברואר 1977 הפרישו הווריורס את גופייתו של אטלס, עם המספר "16". בספטמבר 2019 הוצג בהיכל התהילה של הכדורסל.
ב-20 באוגוסט 2024 נפטר אטלס בגיל 87 בביתו באיסט ביי.
קריירת משחק

לאחר שלמד ארבע שנים באוניברסיטת המדינה של קרוליינה הצפונית A&T, נלקח אטלס בבחירה ה-39 של דראפט ה-NBA‏ 1960, על ידי פילדלפיה ווריורס. במהלך עונתו השנייה בפילדלפיה השתתף ב"משחק 100 הנקודות של וילט צ'מברלין", ואף היה הקלע השני של קבוצתו עם 17 נקודות, ללא אף החטאה מהשדה (8 מ-8). בעונת 1963/1964 סייע לווריורס להעפיל לגמר ה-NBA, עם ממוצע של 10.9 נקודות למשחק, אך קבוצתו הפסידה לבוסטון סלטיקס (1–4) אשר זכתה באליפות השישית ברציפות. בעונת 1966/1967 חזרו הווריורס למעמד הגמר, בו הפסידו לפילדלפיה 76' בתוצאה 2–4. בעונת 1970/1971 קלע אטלס 2.0 נקודות למשחק, ובסיומה פרש ממשחק, בגיל 34.
לאורך 11 עונותיו ב-NBA, כולן כשחקן הווריורס, רשם אטלס ממוצעים כוללים של 8.9 נקודות, 3.5 ריבאונדים ו-3.5 אסיסטים למשחק.
קריירת אימון

במהלך עונת 1969/1970 מונה למאמן הווריורס, בעודו שחקן הקבוצה. בעונת 1974/1975 הוליך את הווריורס לזכייתם השלישית אי פעם באליפות ה-NBA, הודות ליכולת מצוינת של שחקן הקבוצה ריק בארי בסדרת הגמר מול וושינגטון בולטס. בכך היה אטלס המאמן האפרו-אמריקאי השני בתולדות ה-NBA שזוכה באליפות, אחרי ביל ראסל. בעונות 1977 ו-1978 לא הצליחה גולדן סטייט לשחזר את העפלתה לגמר ה-NBA, וב-6 העונות הבאות תחת אטלס לא השתתפה כלל בפלייאוף. בסיום עונת 1982/1983 התפטר אטלס מאימון הקבוצה, ומאז לא חזר לאמן. מאזנו הכולל ב-14 עונותיו כמאמן הווריורס עומד על 557 ניצחונות ו-518 הפסדים (51.8%) בעונה הסדירה, ו-31 ניצחונות ו-30 הפסדים (50.8%) בפלייאוף.
קריירה כג'נרל מנג'ר

בקיץ 1976, לקראת עונתו השמינית כמאמן הקבוצה, מונה אטלס לג'נרל מנג'ר של גולדן סטייט, ונשאר בתפקיד זה עד סיום עונת 1985/1986. בין פעולותיו הבולטות כג'נרל מנג'ר:
בדראפט 1976 צירף את רוברט פאריש בבחירה השמינית.
בדראפט 1978 צירף את פרוויס שורט בבחירה החמישית.
ביוני 1980 העביר את רוברט פאריש ובחירת דראפט עתידית (בה נלקח קווין מקהייל) לבוסטון סלטיקס בתמורה לשתי בחירות דראפט עתידיות.
בדראפט 1980 צירף את ג'ו בארי קארול בבחירה הראשונה.
באוגוסט 1980 העביר את פיל סמית' לסן דייגו קליפרס בתמורה ללויד פרי.
בספטמבר 1980 העביר את ויין קופר ליוטה ג'אז בתמורה לברנרד קינג.
באוקטובר 1982 העביר את ברנרד קינג לניו יורק ניקס בתמורה למייקל ריי ריצ'רדסון.
בפברואר 1983 העביר את מייקל ריי ריצ'רדסון לניו ג'רזי נטס בתמורה לסליפי פלויד ומיקי ג'ונסון.
בדראפט 1985 צירף את כריס מאלין בבחירה השביעית.
הערות שוליים

↑  Attles Honored with NBCA’s Chuck Daly Lifetime Achievement Award, באתר הקבוצה, 4 ביוני 2017
↑  ההכרזה על מחזור היכל התהילה 2019, באתר הרשמי, 6 באפריל 2019
↑  Warriors Legend Alvin Attles Passes Away At 87, NBA, ‏21 באוגוסט 2024
↑  רשימת הנבחרים בדראפט 1960, באתר basketball-reference.com
↑  סטטיסטיקות "משחק 100 הנקודות של צ'מברלין", באתר basketball-reference.com
↑  סטטיסטיקות הקריירה של אטלס ב-NBA, באתר basketball-reference.com
↑  Hall Pass, באתר הווריורס, 6 באוגוסט 2014
↑  סטטיסטיקות האימון של אטלס, באתר basketball-reference.com
↑  פעולותיו של אטלס כג'נרל מנג'ר, באתר basketball-reference.com
אטלס במהלך חגיגות האליפות של גולדן סטייט ווריורס, 2015
אל (אלברט)

| --- | --- |

אל טננבאום ואלי זיו
 לידה:  13 ביולי 1953 (בן 71) 
 מדינה:  ישראל 
 
אלברט (אל) טננבאום (נולד ב-13 ביולי 1953) הוא טניסאי, שחקן סופטבול, מאמן ואיש חינוך ישראלי. היה ממקימי המרכז לטניס בישראל - ערד ומנהלו הראשון.